Stjernene markerte seg dagen før VM-uttaket
* Målvakten Ingrid Hjelmseth fikk det - som ventet - hett mot LSK Kvinner - og hadde mange gode redninger. * Målgarantisten Guro Reiten scoret for LSK - hennes tiende mål for sesongen. * Elise Thorsnes sto bak to mål og gjorde mye bra for LSK. * Flere andre av LSKs landslagsspillere viste også at formen er oppadgående da Stabæk ble slått 4 – 0. * Kolbotns Karina Sævik scoret to ganger på bortebane mot Røa - og både hun og lagvenninnen Isabell Herlovsen synes sikre i VM-troppen. * Sandvikens Amalie Eikeland var banens beste i lokaloppgjøret mellom Arna-Bjørnar og Sandviken. Det endte ikke uventet med seier til Sandviken, som fikk hele fem spillere fra motstanderen før sesongen. En av spillerne som forlot Arna-Bjørnar til fordel for Sandviken, Maria Brochmann, scoret seiersmålet til 2 – 1 i 2. omgang. I tillegg til Brochmann, var det Amalie Eikeland, Cecilie Kvamme, Lisa Naalsund og Ingrid Stenevik som gikk til Sandviken. Nettopp Eikeland var banens beste spiller. * Vålerenga vant 1 – 0 borte mot Trondheims-Ørn og jager LSK i teten. LSK har ett poeng mer - men med én kamp mer spilt. * Avaldsnes er den negative overraskelsen i Toppserien til nå. Onsdag ble det bare 3 – 3 hjemme mot Fart. Det betyr at Avaldsnes står med bare fire poeng etter seks kamper - og er bare ett poeng fra plassen som gir nedrykkskvalifisering. Arna Bjørnar – Sandviken 1-2 (1-0). 1052 tilskuere. Mål: 1-0 Andrea Wilmann (27), 1-1 Kennya Cordner (53), 1-2 Maria Dybwad Brochmann (70). Dommer: Emilie Rodahl Dokset, Bækkelaget. Gult kort: Emilie Nautnes, Arna Bjørnar. Avaldsnes – Fart 3-3 (2-1). 178 tilskuere. Mål: 0-1 Mina Kjørum (2), 1-1 Duda (12), 2-1 Olaug Tvedten (41), 3-1 Dejana Stefanovic (str. 58), 3-2 Sara Johansen (72), 3-3 Sigrid Bloch-Hansen (81). Dommer: Veronika Fjeldvær, Stadsbygd. Gult kort: Nora Bakke, Sigrid Bloch-Hansen, Fart. Rødt kort: Maria Min Xiu Sørenes (63), Avaldsnes. Klepp – Lyn 1-0 (0-0). 203 tilskuere. Mål: 1-0 Gry Tofte Ims (56). Dommer: Sarah Fatemeh Zangeneh, Nordstrand. Gult kort: Sofie Tunes, Lyn. LSK Kvinner – Stabæk 4-0 (1-0). Mål: 1-0 Elise Thorsnes (30), 2-0 Guro Reiten (54), 3-0 Therese Åsland (86), 4-0 Thorsnes (90). Dommer: Marit Buhaug Folstad, Buvik. Gult kort: Sarah Alexandra Suphellen, LSK, Chinyelu Bessum Asher, Stabæk. Røa – Kolbotn 1-2 (0-0). 312 tilskuere. Mål: 0-1 Karina Sævik (47), 0-2 Sævik (72), 1-2 Synne Sofie Kinden Jensen (str. 90). Dommer: Ingvild Langnes Aarland, Malmefjorden. Trondheims-Ørn – Vålerenga 0-1 (0-0). 251 tilskuere. Mål: 0-1 Njoya Ajara (87). Dommer: Malin Frantzen Øiseth, Fet. Gult kort: Rakel Engesvik, Elin Åhgren Sørum, Trondheims-Ørn.
Torsdag tar landslagssjef Martin Sjögren ut VM-troppen. Mange av hans aktuelle spillere markerte seg bra i serierunden 1. mai.